CELEX: 62015CA0018
Language: hr
Date: 2016-07-13 00:00:00
Title: Predmet C-18/15: Presuda Suda (peto vijeće) od 13. srpnja 2016. (zahtjev za prethodnu odluku koji je uputio Supremo Tribunal Administrativo – Portugal) – Brisal – Auto Estradas do Litoral SA, KBC Finance Ireland protiv Fazenda Pública (Zahtjev za prethodnu odluku — Članak 56. UFEU-a — Sloboda pružanja usluga — Ograničenja — Porezno zakonodavstvo — Oporezivanje ostvarenih kamata — Različit tretman financijskih institucija rezidenata i financijskih institucija nerezidenata)

12.9.2016   
            
            
               HR
            
            
               Službeni list Europske unije
            
            
               C 335/10
            
         Presuda Suda (peto vijeće) od 13. srpnja 2016. (zahtjev za prethodnu odluku koji je uputio Supremo Tribunal Administrativo – Portugal) – Brisal – Auto Estradas do Litoral SA, KBC Finance Ireland protiv Fazenda Pública
   (Predmet C-18/15) (1)
   
   ((Zahtjev za prethodnu odluku - Članak 56. UFEU-a - Sloboda pružanja usluga - Ograničenja - Porezno zakonodavstvo - Oporezivanje ostvarenih kamata - Različit tretman financijskih institucija rezidenata i financijskih institucija nerezidenata))
   (2016/C 335/12)
   Jezik postupka: portugalski
   
      Sud koji je uputio zahtjev
   
   Supremo Tribunal Administrativo
   
      Stranke glavnog postupka
   
   
      Tužitelji: Brisal – Auto Estradas do Litoral SA, KBC Finance Ireland
   
      Tuženik: Fazenda Pública
   
      Izreka
   
   Članku 49. UEZ-a ne protivi se nacionalno zakonodavstvo na temelju kojeg se postupak oporezivanja po odbitku primjenjuje na naknadu financijskim institucijama nerezidentima države članice u kojoj se usluge isporučuju, dok naknada plaćena financijskim institucijama rezidentima te države članice ne podliježe takvom porezu po odbitku, pod uvjetom da je primjena na financijske institucije nerezidente poreza po odbitku opravdana važnim razlogom u općem interesu i da ne premašuje ono što je nužno za ostvarenje cilja koji se želi postići.
   Članku 49. UEZ-a protivi se nacionalno zakonodavstvo poput onog u glavnom postupku na temelju kojeg se načelno financijskim institucijama nerezidentima oporezuje prihod od kamata ostvaren unutar dotične države članice a da pri tome nemaju mogućnost odbitka poslovnih troškova koji su izravno povezani s predmetnom djelatnošću dok financijske institucije rezidenti imaju takvu mogućnost.
   Nacionalni sud treba ocijeniti na temelju svojeg nacionalnog prava koji se poslovni troškovi mogu smatrati izravno vezanima s predmetnom djelatnošću.
   
      (1)  SL C 118, 13. 4. 2015.